Ջոնի Սինս

**Ջոնի Սինս** (, իսկական անունը**՝ Սթիվեն Վուլֆ** ( ), ), ամերիկացի պոռնոդերասան և ֆիթնեսի մարզիչ։ Նրա մասնակցությամբ կան բազմաթիվ մեմեր, որոնք կենտրոնացած են նրա պոռնոգրաֆիկ հերոսների զբաղմունքների մեծ բազմազանության վրա։

## Վաղ կյանք
Սթիվեն Վոլֆը ծնվել է 1978 թվականի դեկտեմբերի 31-ին Պիտսբուրգում։ Իրեն նկարագրել է որպես «շատ ամաչկոտ» երեխա։ Փենսիլվանիայի Ինդիանայի համալսարանն ավարտելուց հետո սկսել է աշխատել շինարարության ոլորտում։ Երբ եղել է մոտ 24 տարեկան, նկատել է, որ սկսել է ճաղատանալ և այդ ժամանակվանից գլուխը սափրած է պահել։ 2006 թվականին, 28 տարեկան հասակում, թողել է աշխատանքը և տեղափոխվել է Լոս Անջելես՝ շարունակելու կարիերան պոռնոգրաֆիկ ֆիլմերի ոլորտում։

## Կարիերա
Սինսի առաջին պոռնոգրաֆիկ փորձերը եղել են Craigslist կայքում հրապարակված հայտարարությունների միջոցով: Brazzers-ը նրան բնութագրել է որպես «ստուդիայի վստահելի մարդ», քանի որ 2019 թվականի ապրիլի դրությամբ նա ելույթ է ունեցել նրանց ավելի քան 1000 տեսարաններում։

2015 թվականի հունիսի 10-ին Pornhub-ը Indiegogo-ի միջոցով նախաձեռնել է քրաուդֆանդինգի արշավ՝ տիեզերքում մեծահասակների համար առաջին ֆիլմը արտադրելու համար։ Ֆիլմում պետք է նկարահանվեին Սինսը և ընկերուհի Եվա Լովիան։ Եթե նախագիծը հաջողությամբ ֆինանսավորվեր, երկուսն էլ վեց ամսվա խիստ նախապատրաստություն պետք է ստանային։ Սինսն ասել է. «Սա պարզապես փողի համար չէ, դա պատմություն կերտելու համար է»։ Արշավը հավաքել է $236,086 հազար դոլար՝ 60 օրվա ընթացքում, ծրագիրը իրագործելու համար պետք է հավաքվեր  $3.4 միլիոն դոլար։

2017 թվականի սկզբին Սինսը և պոռնոաստղ Կիսսա Սինսը բացել են իրենց SinsTV ալիքը YouTube-ում, որը պատմում էր նրանց առօրյա կյանքի մասին և ներկայացնում էր սեքսուալ խորհուրդներ։ 2019 թվականին նրանց կարճատև բաժանումից հետո, Սինսը դարձել է ալիքի միակ վարողը, 2024 թվականի հունվարի դրությամբ ալիքը ունեցել է ավելի քան 2,1 միլիոն բաժանորդ և ավելի քան 109 միլիոն դիտում։ Տեսանյութը, որտեղ Սինսը փորձում է տարբեր թուրքական խորտիկներ, կարճ ժամանակում դարձել է YouTube-ի լավագույն տեսանյութը Թուրքիայում։

2018 թվականին Սինսը Pornhub ամենամյա մրցանակաբաշխության ժամանակ ստացել է «Կանանց շրջանում ամենահայտնի տղամարդ կատարող» մրցանակը, որի հաղթողները որոշվել են օգտատերերի հոսքային տվյալների հիման վրա։

2020 թվականին Սինսը դադարեցրել է պոռնոֆիլմեր նկարահանել խոշոր ստուդիաների համար և կենտրոնացել է սեփական բովանդակության ստեղծման վրա՝ այն ժամանակ հայտարարելով, որ ապագայում կարող է վերադառնալ աշխատանքի խոշոր ստուդիաներում։ 2024 թվականի հունվարի դրությամբ նա որպես պոռնոդերասան հանդես է եկել գրեթե 3000 տեսանյութերում։

## Անձնական կյանք
Սինսը բնակվում է Լաս Վեգասում: Ամուսնացել է պոռնոաստղ Կիսսա Սինսի հետ։ Նրանք բաժանվել են 2019 թվականին, կարճ ժամանակահատվածով, բայց 2020 թվականին հաշտվել են։

2017 թվականի հոկտեմբերին օգտատերը Twitter-ում տեղադրել է Սինսի լուսանկարը, որը կեղծ պնդում էր, որ Սինսը անհայտ կորել է Լաս Վեգասում տեղի ունեցած զանգվածային հրաձգությունից հետո։ Այս թվիթը մեկն էր այն բազմաթիվ վիրուսային խաբեություններից, որոնք ի հայտ են եկել կրակոցներից հետո։

2018 թվականի հուլիսին քոլեջների ուղևորությունները խթանելու շուկայավարման արշավի շրջանակներում Հնդկաստանի Կերալա նահանգով անցնող ավտոբուսում նկարվել է որմնանկար, որում պատկերված են Սինը և մի քանի այլ պոռնոաստղեր:

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի պոռնոդերասաններ
Կատեգորիա:Ապրող անձինք
Կատեգորիա:Համացանցային մեմեր
Կատեգորիա:Վիդեոբլոգերներ